[adresse] - ansøgning om rykning af pant 
Sagsfremstilling 
197.     [adresse] - ansøgning om rykning af pant - Åbent 
  
  
SAGENS INDHOLD 
Hammel Idrætscenter opfører en ny hal D til foreningsaktiviteter samt en om- og tilbygning til kommercielle aktiviteter.
[adresse] ønsker, at optage et realkreditlån på 5 mio. kr. til de kommercielle faciliteter. I den forbindelse 
skal byrådet tage stilling til, om kommunens pant på 2 mio. kr. i [adresse] kan rykkes i forhold til det nye 
realkreditlån på 5 mio. kr. 
  
Byrådet godkendte 26. november 2013 vilkår for tilvejebringelse af den lokale medfinansiering i forbindelse med 
etablering af haller i Hammel, [adresse] og Hadsten. For [adresse] vedkommende betød det, at 
Idrætscenteret blev tilbudt at optage et kommunalt lån på 3,5 mio. kr.  
  
[adresse] ønsker i stedet for at optage det kommunale lån på 3,5 mio. kr. at optage et realkreditlån på 5 
mio. kr. LR-Realkredit har tilbudt lånet med oprykkende panteret i [adresse] efter et realkreditlån på 
oprindeligt 7.136.000 kr. Hvis Favrskov Kommunes pant på 2 mio. kr. i [adresse] rykkes i forhold til 
realkreditlån på 5 mio. kr. medfører det, at kommunens pant ligger efter LR-Realkredit lån på oprindeligt 7.136.000 
kr. og det nye realkreditlån på 5 mio. kr. 
  
Der er tinglyst en klausul om pantsætningsforbud mv. i 11dæ, Hammel, som kommunen har pant i (servitut tinglyst 
23.10.1990). Pantsætningsforbuddet medfører, at Byrådet skal behandle ansøgning om rykning for andre lån. 
  
VURDERING 
Hammel Idrætscenter er fra [adresse] blevet tilbudt et 10 årigt lån med en fast rente på 1 %, et 20 årigt lån med 
en fast rente på 2 % eller et 30 årigt lån med en fast rente på 2,5 %.  
  
[adresse] oplyser i sin ansøgning til Favrskov Kommune, at Bøje Toft ikke stiller krav om en 
kommunegaranti for lånet. [adresse] oplyser ligeledes, at låneprovenuet anvendes til den kommercielle 
del af byggeriet.  
  
[adresse] oplyser herudover, at lånet ligger uden for Favrskov-modellens rammer, og at der ikke 
ansøges om efterfølgende tilskud til de lokaler lånet vedrører. 
  
 
Byråd 
25. november 2014 
Sagsnr. 710-2014-
58979 
Dok.nr. 710-2014-
261713 
Sagsbehandler 
DPBCJ 
  
Tidl. politisk behandling 
  
Forventet sagsgang 
ØK, BY 
Lovgrundlag 
  
Byrådet godkendte 29. april 2014 licitationsresultat og anlægsbevilling til hal D. I den forbindelse fremsendte 
bestyrelsen i [adresse] erklæring om licitationsresultatet. I erklæringen fremgik det, at den kommercielle 
del af byggeriet udgjorde 2,1 mio. kr. Den resterende del af det samlede anlægsbudget på 17,3 mio. kr. vedrørte 
folkeoplysende aktiviteter.  
  
Bestyrelsen har 22. oktober 2014 fremsendt en tillægserklæring, hvori det fremgår at den kommercielle del af 
byggeriet udgør 5,2 mio. kr. af byggeriet. Opgørelsen der blev fremsendt i forbindelse med byrådsbehandlingen i 
april viste kun den del af det kommercielle byggeri der omhandler ”behandlerdelen”. Opgørelsen medtog derfor ikke 
udgifterne til etablering af nye arealer til fitness og øvrige faciliteter tilknyttet andre kommercielle aktiviteter.  
  
ØKONOMISKE KONSEKVENSER 
Et kreditvurderingsinstitut vurderer, at det samlede idrætscenters værdi væsentligt overstiger restgælden i 
idrætscentret. 
  
Der er i 2014 afsat et rådighedsbeløb på 3,5 mio. kr. til et kommunalt lån til [adresse]. Der er i budget 
2015-18 indarbejdet en årlig indtægt til afdrag og renter på det kommunale lån på 270.000. kr.   
  
Hammel Idrætscenter anfører i sin ansøgning, at kommunen ikke skal deponere ved halbyggeriet i Hammel.  
  
Det er Job og Økonomis vurdering, at når låneprovenuet fra realkreditlånet anvendes til den kommercielle del af 
byggeriet, skal kommunen ikke deponere i forhold til lånet på 5 mio. kr.  
  
I forhold til byggeriet af hallen til folkeoplysende aktiviteter kan der dog blive tale om, at kommunen skal deponere et 
beløb, hvis kommunens økonomiske tilknytning til hallen kan sidestilles med indgåelse af lejeaftale om brug af hallen. 
  
Der udestår fortsat afklaring af, hvor meget kommunen i givet fald skal deponere. Det afhænger bl.a. af de endelige 
anlægsudgifter samt graden af kommunal anvendelse af den nye hal. Det vurderes, at deponeringen i forhold til 
licitationsresultatet, maksimalt vil kunne udgøre 7,4 mio. kr.  
  
Når den endelige deponering er kendt vil der blive fremsendt en særskilt sag til byrådets behandling. 
  
INDSTILLING 
Teknik- og kulturdirektøren indstiller til Byrådet: 
  
1. At kommunens pant på 2 mio. kr. i 11dæ, Hammel rykkes i forhold til et nyt realkreditlån på 5 mio. kr. 
2. At rådighedsbeløb på 3,5 mio. kr. i 2014 tilføres kassebeholdningen. 
3. At de manglende indtægter fra låneydelser på 270.000. kr. årligt medtages i 1. budgetopfølgning 2015.    
  
BESLUTNING 
  
Økonomiudvalget, 18. november 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 25. november 2014: 
Ansøgning om rykning af [adresse] 
710-2014-244074 
Fraværende: Erling Kristiansen 
  
Godkendt. 
